title: 2015 m. gegužės 7 d. Tarybos sprendimas (ES) 2015/1032 dėl Europos Sąjungos ir Dominikos Sandraugos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
3.7.2015

               LT

               Europos Sąjungos oficialusis leidinys

               L 173/19

         TARYBOS SPRENDIMAS (ES) 2015/1032
   2015 m. gegužės 7 d.
   dėl Europos Sąjungos ir Dominikos Sandraugos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Dominikos Sandraugą perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Dominikos Sandraugą pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. Taryba priėmė sprendimą, įgaliojantį Komisiją pradėti derybas su Dominikos Sandrauga dėl Europos Sąjungos ir Dominikos Sandraugos susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. lapkričio 12 d. ir buvo sėkmingai baigtos jo parafavimu pasikeičiant laiškais 2014 m. gruodžio 11 d.;

               (5)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo jo pasirašymo dienos, kol bus užbaigtos jo oficialiam sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Dominikos Sandraugos susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo jo pasirašymo dienos (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2016 m. vasario 12 d. Tarybos sprendimas (ES) 2016/268 dėl Europos Sąjungos ir Sent Lusijos susitarimo dėl bevizio režimo trumpalaikio buvimo atveju sudarymo Europos Sąjungos vardu

text:
27.2.2016

               LT

               Europos Sąjungos oficialusis leidinys

               L 52/3

         TARYBOS SPRENDIMAS (ES) 2016/268
   2016 m. vasario 12 d.
   dėl Europos Sąjungos ir Sent Lusijos susitarimo dėl bevizio režimo trumpalaikio buvimo atveju sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija Europos Sąjungos vardu derėjosi dėl susitarimo su Sent Lusija dėl bevizio režimo trumpalaikio buvimo atveju (toliau – Susitarimas);

               (2)

               pagal Tarybos sprendimą (ES) 2015/1031 (2) Susitarimas buvo pasirašytas ir yra laikinai taikomas nuo 2015 m. gegužės 28 d.;

               (3)

               Susitarimu įsteigiamas Jungtinis ekspertų komitetas Susitarimo vykdymo priežiūrai. Sąjungai tame Jungtiniame komitete atstovauja Komisija, kuriai turėtų padėti valstybių narių atstovai;

               (4)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Sent Lusijos susitarimas dėl bevizio režimo trumpalaikio buvimo atveju.
   2 straipsnis
   Tarybos pirmininkas Sąjungos vardu pateikia Susitarimo 8 straipsnio 1 dalyje numatytą pranešimą (5).
   3 straipsnis
   Komisija, padedama valstybių narių atstovų, atstovauja Sąjungai pagal Susitarimo 6 straipsnį įsteigtame Jungtiniame ekspertų komitete.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 12 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2015 m. gruodžio 15 d. pritarimas (dar nepaskelbtas Oficialiajame leidinyje).

      (2)  2015 m. gegužės 7 d. Tarybos sprendimas (ES) 2015/1031 dėl Europos Sąjungos ir Sent Liusijos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo (OL L 173, 2015 7 3, p. 10).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2011/457/ES: 2011 m. liepos 19 d. Tarybos sprendimas dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo ( MEDIA Mundus )

text:
26.7.2011

               LT

               Europos Sąjungos oficialusis leidinys

               L 194/2

         TARYBOS SPRENDIMAS
   2011 m. liepos 19 d.
   dėl Europos Sąjungos pozicijos EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo (MEDIA Mundus)
   (2011/457/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 166 straipsnį, 173 straipsnį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (1) (toliau – EEE susitarimas) 31 protokole išdėstytos specialios nuostatos ir priemonės dėl bendradarbiavimo konkrečiose srityse, nesusijusiose su keturiomis laisvėmis;

               (2)

               tikslinga išplėsti EEE susitarimo Susitariančiųjų Šalių bendradarbiavimą, kad jis apimtų 2009 m. spalio 21 d. Europos Parlamento ir Tarybos sprendimą Nr. 1041/2009/EB dėl bendradarbiavimo su trečiųjų valstybių specialistais audiovizualinėje srityje programos (MEDIA Mundus) sukūrimo (2);

               (3)

               todėl EEE susitarimo 31 protokolas turėtų būti atitinkamai iš dalies pakeistas;

               (4)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija EEE jungtiniame komitete dėl EEE susitarimo 31 protokolo pasiūlyto dalinio pakeitimo grindžiama EEE jungtinio komiteto projekto sprendimu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 19 d.

            Tarybos vardu

            Pirmininkas

         M. SAWICKI

      (1)  OL L 1, 1994 1 3, p. 3.

      (2)  OL L 288, 2009 11 4, p. 10.

      PROJEKTAS
      EEE JUNGTINIO KOMITETO SPRENDIMAS Nr. …/2011
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į jo 86 ir 98 straipsnius,
      kadangi:

                  (1)

                  Susitarimo 31 protokolas buvo iš dalies pakeistas … EEE jungtinio komiteto sprendimu Nr. …/…. (1);

                  (2)

                  tikslinga išplėsti Susitarimo Susitariančiųjų Šalių bendradarbiavimą, kad jis apimtų 2009 m. spalio 21 d. Europos Parlamento ir Tarybos sprendimą Nr. 1041/2009/EB dėl bendradarbiavimo su trečiųjų valstybių specialistais audiovizualinėje srityje programos (MEDIA Mundus) sukūrimo (2);

                  (3)

                  todėl Susitarimo 31 protokolas turėtų būti iš dalies pakeistas, kad šis išplėstas bendradarbiavimas galėtų vykti. Tas pakeitimas turėtų būti taikomas nuo 2011 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      Susitarimo 31 protokolo 9 straipsnio 4 dalis papildoma šia įtrauka:

                  „—

                     32009 D 1041: 2009 m. spalio 21 d. Europos Parlamento ir Tarybos sprendimas Nr. 1041/2009/EB dėl bendradarbiavimo su trečiųjų valstybių specialistais audiovizualinėje srityje programos (MEDIA Mundus) sukūrimo (OL L 288, 2009 11 4, p. 10).
                  Lichtenšteinas atleidžiamas nuo dalyvavimo šioje programoje ir neprivalo finansiškai prisidėti prie jos įgyvendinimo.“

            2 straipsnis
      Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (3).
      Jis taikomas nuo 2011 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta … …

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L …

         (2)  OL L 288, 2009 11 4, p. 10.

         (3)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2003 m. birželio 23 d. Komisijos Sprendimas sustabdantis tyrimo procedūrą dėl prekybos kliūties, kurią sudaro Kanados prekybos praktika, taikoma tam tikrų geografinių nuorodų vynui

text:
Svarbus teisinis pranešimas

|

32003D0502

Oficialusis leidinys L 170 , 09/07/2003 p. 0029 - 0029

		Komisijos Sprendimas2003 m. birželio 23 d.sustabdantis tyrimo procedūrą dėl prekybos kliūties, kurią sudaro Kanados prekybos praktika, taikoma tam tikrų geografinių nuorodų vynui(2003/502/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendros prekybos politikos srityje, siekiant užtikrinti Bendrijos teisių pagal tarptautinės prekybos taisykles, visų pirma nustatytas Pasaulio prekybos organizacijoje, įgyvendinimą [1], su pakeitimais, padarytais Reglamentu (EB) Nr. 356/95 [2], ypač į jo 11 ir 14 straipsnius,kadangi:(1) 2001 m. gruodžio 6 d. CIVB (Conseil Interprofessionel du Vin de Bordeaux) pateikė skundą pagal Tarybos reglamento (EB) Nr. 3286/94 (toliau – Reglamentas) 4 straipsnį.(2) CIVB teigė, kad Bendrijos Bordeaux ir Médoc pardavimui Kanadoje kliudo keletas prekybos kliūčių, kaip jos yra apibrėžtos Reglamento 2 straipsnio 1 dalyje, t. y. "trečiosios šalies pasirinkta ar remiama prekybos veikla, kurios atžvilgiu tarptautinės prekybos taisyklėse yra numatyta teisė imtis priemonių".(3) Įtariamoji kliūtis atsiranda dėl Kanados prekių ženklo įstatymo C-57 pataisos, dėl kurios Bordeaux ir Médoc netenka standartinės apsaugos pagal vynų goegrafinių nuorodų apsaugos reikalavimus, nustatytus PPO susitarime dėl su prekyba susijusių intelektinės nuosavybės teisių aspektų (TRIPS).(4) Komisija nusprendė, kad skunde yra pakankamai įrodymų tyrimo procedūrai pradėjimui pagrįsti. Atitinkamas pranešimas buvo paskelbtas Europos Bendrijų oficialiajame leidinyje [3].(5) Tyrimas patvirtino skundo padavėjo teisinį pareiškimą, kad Kanados prekių ženklo įstatymo C-57 pataisa pažeidžia TRIPS 23.1 ir 2 straipsnius, taip pat 24.3 straipsnį (vadinamąjį neveikimo straipsnį) ir kad tokie pažeidimai negali būti pateisinti TRIPS 24.6 straipsnį išimtimi.(6) Tyrimas taip pat patvirtino, kad Bordeaux vynai turi gana nemažą rinkos dalį Kanadoje, kuri yra glaudžiai susijusi su Bordeaux/Médoc produkto pavadinimu. Jei toks turtas nėra tinkamai apsaugotas, "Bordeaux" ir "Médoc" geografinių nuorodų teisių turėtojų rinkos padėtis Kanadoje gali rimtai sumažėti. Šie pažeidimai galiausiai gali neigiamai paveikti "Bordeaux" ir "Médoc" vynų gamintojų prekybą. Todėl galima daryti išvadą, kad C-57 pataisos gali sukelti neigiamus prekybos padarinius skundo padavėjui Reglamento 2 straipsnio 4 dalies ir 10 straipsnio 4 dalies prasme.(7) 2003 m. vasario 12 d. Reglamentu įsteigtas Patariamasis komitetas apsvarstė galutinę tyrimo ataskaitą.(8) 2003 m. balandžio 24 d. Komisija parafavo dvišalį susitarimą su Kanada dėl prekybos vynu ir spiritiniais gėrimais, kuris, įsigaliojęs, prisidės prie Bendrijos interesų apsaugos šioje srityje. Visų pirma šiame susitarime numatoma, kad iki susitarimo įsigaliojimo bus galutinai iš sąrašų išbraukti nepatentuoti pavadinimai Kanadoje, įskaitant "Bordeaux", "Médoc", ir "Medoc".(9) Tačiau tyrimo procedūros negalima visiškai nutraukti, kol pavadinimai "Bordeaux", "Médoc", ir "Medoc" nebus visiškai išbraukti iš C-57 pataisos nepatentuotų vynų sąrašo.(10) Todėl Komisija mano, kad tikslinga procedūrą laikinai sustabdyti.(11) Šiame sprendime numatytos priemonės atitinka Patariamojo komiteto nuomonę,NUSPRENDĖ:Vienintelis straipsnisŠiuo sprendimu sustabdoma tyrimo procedūra dėl prekybos kliūties, kurią sudaro Kanados prekybos praktika, taikoma tam tikrų geografinių nuorodų vynui.Priimta Briuselyje, 2003 m. birželio 23 d.Komisijos varduPascal LamyKomisijos narys[1] OL L 349, 1994 12 31, p. 74.[2] OL L 41, 1995 2 23, p. 3.[3] OL C 124, 2002 5 25, p. 6.--------------------------------------------------


title: 2011/659/CFSP: 2011 m. rugsėjo 30 d. Politinio ir saugumo komiteto sprendimas EUJUST LEX-IRAQ/2/2011 dėl Europos Sąjungos jungtinės teisinės valstybės misijos Irake, EUJUST LEX-IRAQ, vadovo skyrimo

text:
7.10.2011

               LT

               Europos Sąjungos oficialusis leidinys

               L 263/16

         POLITINIO IR SAUGUMO KOMITETO SPRENDIMAS EUJUST LEX-IRAQ/2/2011
   2011 m. rugsėjo 30 d.
   dėl Europos Sąjungos jungtinės teisinės valstybės misijos Irake, EUJUST LEX-IRAQ, vadovo skyrimo
   (2011/659/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. birželio 14 d. Tarybos sprendimą 2010/330/BUSP dėl Europos Sąjungos jungtinės teisinės valstybės misijos Irake, EUJUST LEX-IRAQ (1), ypač į jo 9 straipsnio 2 dalį,
   kadangi:

               (1)

               vadovaujantis Tarybos sprendimu 2010/330/BUSP, pagal Sutarties 38 straipsnį Politinis ir saugumo komitetas yra įgaliotas priimti atitinkamus sprendimus dėl Europos Sąjungos jungtinės teisinės valstybės misijos Irake (EUJUST LEX-IRAQ) politinės kontrolės ir strateginio vadovavimo jai, įskaitant sprendimą dėl misijos vadovo skyrimo;

               (2)

               Sąjungos vyriausioji įgaliotinė užsienio reikalams ir saugumo politikai pasiūlė EUJUST LEX-IRAQ misijos vadovu nuo 2011 m. spalio 1 d. skirti brigados generolą László HUSZÁR,

         PRIĖMĖ ŠĮ SPRENDIMĄ:
   1 straipsnis
   Brigados generolas László HUSZÁR skiriamas EUJUST LEX-IRAQ misijos vadovu nuo 2011 m. spalio 1 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. rugsėjo 30 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 149, 2010 6 15, p. 12.


title: 2007/675/EB: 2007 m. spalio 17 d. Komisijos sprendimas, kuriuo įsteigiama ekspertų grupė dėl prekybos žmonėmis

text:
20.10.2007

               LT

               Europos Sąjungos oficialusis leidinys

               L 277/29

      KOMISIJOS SPRENDIMAS

   2007 m. spalio 17 d.
   kuriuo įsteigiama ekspertų grupė dėl prekybos žmonėmis
   (2007/675/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Siekiant Europos lygmeniu stiprinti kovą su prekyba žmonėmis ir vadovaujantis 2002 m. Briuselio deklaracija (1), kurioje nurodyta, kad reikia, jog Komisija įsteigtų ekspertų grupę dėl prekybos žmonėmis, Komisijos sprendimu 2003/209/EB tokia grupė buvo įsteigta. Konsultacinė grupė bus vadinama ekspertų grupe dėl prekybos žmonėmis (2).

               (2)

               Ekspertų grupei dėl prekybos žmonėmis buvo suteikti įgaliojimai prisidėti plėtojant prekybos žmonėmis prevenciją ir kovą su ja, suteikti galimybę Komisijai rinkti nuomones dėl Komisijos iniciatyvų, susijusių su prekyba žmonėmis, ir parengti ataskaitą pagal Briuselio deklaracijoje pateiktas rekomendacijas. 2004 m. gruodžio mėn. ekspertų grupė pateikė ataskaitą ir keletą rekomendacijų dėl tolesnių konkrečių pasiūlymų Europos lygmeniu.

               (3)

               2005 m. spalio 18 d. Komisijos komunikatas „Kova su prekyba žmonėmis – integruota strategija ir pasiūlymai dėl veiksmų plano“ (3) iš esmės pagrįstas ekspertų grupės parengtomis rekomendacijomis ir ataskaita. 2005 m. gruodžio 1 d. Taryba priėmė ES planą dėl prekybos žmonėmis prevencijai ir kovai su ja skirtų geriausios praktikos, standartų ir procedūrų (4), kuriame atsižvelgiama į kelis Komisijos komunikate pateiktus pasiūlymus.

               (4)

               Atsižvelgiant į vertingą 2003 m. pradėtą ekspertų grupės dėl prekybos žmonėmis darbą, suteikusį galimybę Komisijai toliau plėtoti savo politiką prekybos žmonėmis srityje, ir į didėjančią prekybos žmonėmis srities politikos svarbą pasaulio lygmeniu, ekspertų grupė turėtų dirbti toliau. Reikia naujo sprendimo, kad būtų atsižvelgta į Europos Sąjungos plėtrą. Ekspertų grupės veiklos sritis taip pat turėtų būti išplėsta, o ekspertų grupė turėtų turėti galimybę pasinaudoti įvairesnėmis specialiosiomis žiniomis, kurios reikalingos, nes prekybos žmonėmis reiškinys nuolat kinta.

               (5)

               Ekspertų grupė turėtų toliau patarti Komisijai atsižvelgdama į dabartinius pokyčius Europos, nacionaliniu ir tarptautiniu lygmenimis. Visų pirma ji turėtų padėti Komisijai įgyvendinti ir plėtoti veiksmus, numatytus 2005 m. gruodžio mėn. ES plane dėl prekybos žmonėmis prevencijai ir kovai su ja skirtų geriausios praktikos, standartų ir procedūrų, taip pat kreipti ypatingą dėmesį į darbuotojų išnaudojimą.

               (6)

               Ekspertų grupėje turėtų būti 21 narys, proporcingai atstovaujantis ES valstybių narių valstybinėms įstaigoms, ne pelno organizacijoms Europos Sąjungoje ir Europolui. Nariais taip pat turėtų teisę tapti mokslo sektoriaus ekspertai ir ne pelno sektoriuje veikiančių konsultacinių įmonių ekspertai.

               (7)

               Ekspertų grupė turėtų turėti galimybę steigti pogrupius, kad palengvintų ir paspartintų savo darbą sutelkdama dėmesį į konkretų klausimą. Visi ekspertų grupės nariai turėtų sutarti dėl tokių pogrupių kompetencijos ir ją aiškiai apibrėžti.

               (8)

               Reikėtų numatyti ekspertų grupės nariams taikomas informacijos atskleidimo taisykles, kurios nepažeistų Komisijos saugumo taisyklių, nustatytų Komisijos sprendimo 2001/844/EB, EAPB, Euratomas (5) priede.

               (9)

               Grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

               (10)

               Nariai turėtų būti skiriami trejų metų kadencijai ir juos turėtų būti galima skirti kitai kadencijai.

               (11)

               Sprendimas 2003/209/EB turėtų būti panaikintas,

         NUSPRENDĖ:
   1 straipsnis
   Ekspertų grupė dėl prekybos žmonėmis
   Šiuo sprendimu įsteigiama ekspertų grupė dėl prekybos žmonėmis (toliau – grupė).
   2 straipsnis
   Konsultacijos
   1.   Komisija gali konsultuotis su grupe visais su prekyba žmonėmis susijusiais klausimais.
   2.   Grupės užduotis:

               a)

               pradėti valstybių narių, kitų 3 straipsnio 2 dalies b punkte nurodytų šalių ir Komisijos bendradarbiavimą įvairiais su prekyba žmonėmis susijusiais klausimais;

               b)

               padėti Komisijai, teikiant su prekyba žmonėmis susijusias nuomones ir užtikrinant nuoseklų požiūrį į prekybą žmonėmis;

               c)

               padėti Komisijai vertinti su prekyba žmonėmis susijusios politikos raidą nacionaliniu, Europos ir tarptautiniu lygmenimis;

               d)

               padėti Komisijai nustatyti ir apibrėžti galimas tinkamas priemones ir veiksmus, susijusius su kovos su prekyba žmonėmis politika, Europos ir nacionaliniu lygmenimis;

               e)

               Komisijos prašymu arba savo iniciatyva grupė jai teikia nuomones arba ataskaitas tinkamai atsižvelgdama į ES plano dėl prekybos žmonėmis prevencijai ir kovai su ja skirtų geriausios praktikos, standartų ir procedūrų įgyvendinimą ir tolesnę plėtrą ES lygmeniu bei į susijusias išnaudojimo rūšis. Ji taip pat atsižvelgs į lyties aspektą.

         3.   Grupės pirmininkas gali patarti Komisijai, kad reikėtų pasikonsultuoti su grupe sprendžiant tam tikrą klausimą.
   3 straipsnis
   Narystė ir skyrimas
   1.   Grupę sudaro 21 narys. Kvietimas teikti paraiškas tapti grupės nariu bus skelbiamas Oficialiajame leidinyje ir viešoje Teisingumo, laisvės ir saugumo generalinio direktorato tinklavietėje.
   2.   Grupės nariais skiriami specialistai, turintys specialiųjų žinių ir patirties kovos su prekyba žmonėmis srityje, įskaitant prekybos žmonėmis darbuotojų išnaudojimo aspektą, ir priklausantys:

               a)

               valstybių narių administracijoms (iki 11 narių);

               b)

               Europos lygmeniu veikiančioms tarpvyriausybinėms, tarptautinėms ir nevyriausybinėms organizacijoms, turinčioms tinkamai dokumentais patvirtintų specialiųjų žinių ir patirties prekybos žmonėmis srityje (iki 5 narių);

               c)

               Europos lygmeniu veikiantiems socialiniams partneriams ir darbdavių asociacijoms (iki 4 narių);

               d)

               Europolui (1 narys);

               e)

               asmenys, turintys patirties, kurią įgijo atlikdami akademinius mokslinius tyrimus viešuosiuose ar privačiuosiuose universitetuose arba institutuose valstybėse narėse, taip pat gali tapti grupės nariais (iki 2 narių).

         3.   Šio straipsnio 2 dalies a punkte nurodytus narius valstybių narių siūlymu teikia ir skiria Komisija. Šio straipsnio 2 dalies b, c ir e punktuose nurodytus narius Komisija skiria iš paraiškas pateikusių asmenų tarpo. Šio straipsnio 2 dalies d punkte nurodytą narį skiria Europolas.
   4.   Paraiškas pateikę kandidatai, kurie buvo laikomi tinkamais tapti grupės nariais, bet nebuvo paskirti, jų sutikimu turėtų būti įtraukti į rezervo sąrašą. Prireikus Komisija naudosis šiuo sąrašu nariams pakeisti.
   5.   Grupės nariai eina savo pareigas tol, kol jie pakeičiami arba kol pasibaigia jų kadencija.
   6.   Tie nariai, kurie nebegali veiksmingai dalyvauti grupės darbe, atsistatydina arba nesilaiko šio straipsnio 3 dalyje arba EB sutarties 287 straipsnyje nustatytų sąlygų, gali būti pakeisti likusiam jų kadencijos laikotarpiui.
   7.   Individualiai paskirti nariai kiekvienais metais pasirašo įsipareigojimą veikti visuomenės interesais ir deklaraciją, kurioje nurodo, ar yra kokių nors interesų, galinčių turėti įtakos jų objektyvumui.
   8.   Individualiai paskirtų narių vardai ir pavardės skelbiami Teisingumo, laisvės ir saugumo generalinio direktorato tinklavietėje ir Europos Sąjungos oficialiojo leidinio C serijoje.
   9.   Narių vardai ir pavardės renkami, tvarkomi ir skelbiami vadovaujantis Reglamentu (EB) Nr. 45/2001.
   4 straipsnis
   Veikla
   1.   Grupė paprasta balsų dauguma iš savo narių išsirenka pirmininką ir du pirmininko pavaduotojus.
   2.   Komisijai pritarus grupė gali steigti pogrupius nustatydama jų kompetenciją nagrinėti konkrečius klausimus. Pogrupius sudaro daugiausia 9 nariai; įvykdžius užduotį pogrupių veikla iš karto nutraukiama.
   3.   Negalima atskleisti informacijos, gautos dalyvaujant grupės arba jos pogrupio svarstymuose, jeigu, Komisijos nuomone, ta informacija susijusi su konfidencialiais klausimais.
   4.   Grupės ir jos pogrupių posėdžiai paprastai vyksta Komisijos patalpose laikantis jos nustatytų procedūrų ir tvarkaraščio. Komisija grupės ir jos pogrupių posėdžiuose teikia sekretoriato paslaugas. Grupės ir jos pogrupių posėdžiuose gali dalyvauti suinteresuotųjų Komisijos tarnybų atstovai.
   5.   Vadovaudamasi standartinėmis Komisijos priimtomis darbo tvarkos taisyklėmis grupė priima savo darbo tvarkos taisykles.
   6.   Komisija gali originalia susijusio dokumento kalba skelbti visas grupės parengtas santraukas, išvadas, dalines išvadas arba darbo dokumentus.
   5 straipsnis
   Papildomi ekspertai
   1.   Komisija gali kviesti grupei nepriklausančius ekspertus arba stebėtojus, turinčius su darbotvarkės tema susijusios ypatingos kompetencijos, dalyvauti grupės darbe.
   2.   Komisija gali kviesti oficialius valstybių narių, šalių kandidačių arba trečiųjų šalių ir tarptautinių, tarpvyriausybinių ir nevyriausybinių organizacijų atstovus dalyvauti grupės posėdžiuose.
   6 straipsnis
   Posėdžių išlaidos
   1.   Vadovaudamasi Komisijos taisyklėmis dėl išorės ekspertų išlaidų kompensavimo Komisija atlygina narių ir ekspertų kelionės bei prireikus pragyvenimo išlaidas, susijusias su grupės veikla.
   2.   Nariams, ekspertams ir stebėtojams už jų teikiamas paslaugas neatlyginama.
   3.   Posėdžių išlaidos atlyginamos neviršijant metinio biudžeto, kurį grupei skiria atsakingos Komisijos tarnybos.
   7 straipsnis
   Panaikinimas
   Sprendimas 2003/209/EB yra panaikinamas.
   8 straipsnis
   Taikymas
   Sprendimas taikomas trejus metus.

      Priimta Briuselyje, 2007 m. spalio 17 d.

            Komisijos vardu

         Franco FRATTINI

            Pirmininko pavaduotojas

      (1)  Briuselio deklaracija, priimta 2002 m. rugsėjo 18–20 d. vykusioje Europos konferencijoje „Prekybos žmonėmis prevencija ir kova su ja: globalūs XXI a. iššūkiai“, OL C 137, 2003 6 12, p. 1.

      (2)  OL L 79, 2003 3 26, p. 25.

      (3)  COM(2005) 514 galutinis.

      (4)  OL C 311, 2005 12 9, p. 1.

      (5)  OL L 317, 2001 12 3, p. 1. Sprendimas su paskutiniais pakeitimais, padarytais Sprendimu 2006/548/EB, Euratomas (OL L 215, 2006 8 5, p. 38).

      (6)  OL L 8, 2001 1 12, p. 1.


title: 2011/460/ES: 2011 m. liepos 19 d. Tarybos sprendimas dėl Regionų komiteto Švedijai atstovaujančio pakaitinio nario skyrimo

text:
26.7.2011

               LT

               Europos Sąjungos oficialusis leidinys

               L 194/32

         TARYBOS SPRENDIMAS
   2011 m. liepos 19 d.
   dėl Regionų komiteto Švedijai atstovaujančio pakaitinio nario skyrimo
   (2011/460/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.,

               (2)

               pasibaigus Carin JÄMTIN kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui – iki 2015 m. sausio 25 d., Regionų komiteto pakaitiniu nariu skiriamas:

               —

               Roger MOGERT, Ledamot i kommunfullmäktige, Stockholms kommun.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 19 d.

            Tarybos vardu

            Pirmininkas

         M. SAWICKI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2013/562/ES: 2013 m. balandžio 17 d. Europos Parlamento sprendimas dėl Europos policijos koledžo 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/180

      EUROPOS PARLAMENTO SPRENDIMAS

   2013 m. balandžio 17 d.
   dėl Europos policijos koledžo 2011 finansinių metų biudžeto įvykdymo patvirtinimo
   (2013/562/ES)
   EUROPOS PARLAMENTAS,

               —

               atsižvelgdamas į Europos policijos koledžo 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2011 finansinių metų galutinių metinių ataskaitų kartu su Koledžo atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

               —

               atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo ketvirtąją pažangos ataskaitą,

               —

               atsižvelgdamas į Audito Rūmų ataskaitą dėl Europos policijos koledžo 2010–2014 m. daugiamečio veiksmų plano įgyvendinimo,

               —

               atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo trečiosios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;

               —

               atsižvelgdamas į Europos policijos koledžo ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ir jos priedą,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0064/2013),

               1.

               patvirtina Europos policijos koledžo direktoriui, kad Koledžo 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 23.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos policijos koledžo 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos policijos koledžo 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos policijos koledžo 2011 finansinių metų galutinių metinių ataskaitų kartu su Koledžo atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2) (Finansinis reglamentas), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

                  —

                  atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

                  —

                  atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

                  —

                  atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

                  —

                  atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

                  —

                  atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo ketvirtąją pažangos ataskaitą,

                  —

                  atsižvelgdamas į Audito Rūmų ataskaitą dėl Europos policijos koledžo 2010–2014 m. daugiamečio veiksmų plano įgyvendinimo,

                  —

                  atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo trečiosios pažangos ataskaitos,

                  —

                  atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;

                  —

                  atsižvelgdamas į Europos policijos koledžo ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ir jos priedą,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0064/2013),

                  A.

                  kadangi Europos policijos koledžas (toliau – Koledžas), įsikūręs Bramshile, buvo įsteigtas Tarybos sprendimu 2000/820/TVR, kuris 2005 m. buvo panaikintas ir pakeistas Tarybos sprendimu 2005/681/TVR;

                  B.

                  kadangi Koledžas įsteigtas 2001 m. ir pagal Finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas;

                  C.

                  kadangi Audito Rūmai ataskaitose dėl Koledžo 2006, 2007 ir 2009 finansinių metų metinių finansinių ataskaitų pateikė nuomonę su išlyga dėl operacijų, atspindimų šiose finansinėse ataskaitose, teisėtumo ir tvarkingumo, nes viešųjų pirkimų procedūros neatitiko Finansinio reglamento nuostatų;

                  D.

                  kadangi Audito Rūmai ataskaitoje dėl Koledžo 2008 finansinių metų metinių finansinių ataskaitų akcentavo savo nuomonę dėl jų patikimumo, nepareikšdami aiškių abejonių, ir pateikė savo nuomonę su išlyga dėl operacijų, atspindimų šiose finansinėse ataskaitose, teisėtumo ir tvarkingumo;

                  E.

                  kadangi Parlamentas 2010 m. spalio 7 d. sprendimu atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas (6);

                  F.

                  kadangi 2011 m. gegužės 10 d. sprendimu Parlamentas nusprendė atidėti savo sprendimo, kuriuo patvirtinama Europos policijos koledžo direktoriui, kad Koledžo 2009 finansinių metų biudžetas įvykdytas, priėmimą (7), bet vėliau biudžeto įvykdymą patvirtino 2011 m. spalio 25 d. sprendimu (8);

                  G.

                  kadangi Audito Rūmai ataskaitoje dėl Koledžo 2010 finansinių metų metinių finansinių ataskaitų pirmą kartą nuo tada, kai Koledžas tapo agentūra, pažymėjo, kad gavo pakankamą patikinimą, jog 2008 finansinių metų finansinės ataskaitos yra patikimos, o jose atspindimos operacijos – teisėtos ir tvarkingos;

                  H.

                  kadangi Audito Rūmai pranešė, jog jiems pateiktas pakankamas patikinimas, kad 2011 finansinių metų metinės finansinės ataskaitos patikimos, o visos atliktos operacijos yra teisėtos ir tvarkingos;

                  I.

                  kadangi 2012 m. gegužės 10 d. Parlamentas patvirtino Europos policijos koledžo direktoriui, kad Koledžo 2010 finansinių metų biudžetas įvykdytas (9), ir savo rezoliucijoje, pridedamoje prie sprendimo dėl biudžeto įvykdymo patvirtinimo, inter alia:

                              —

                              paragino Koledžą kasmet teikiamose galutinėse metinėse ataskaitose aiškiai atskirti įvairius Sąjungos įnašo į Koledžo biudžetą komponentus,

                              —

                              paragino Koledžą imtis priemonių, kad panašūs trūkumai, kurių būta rengiant atskirus biudžetus, nepasikartotų ateityje,

                              —

                              priminė, kad galutinių datų nepaisymas yra vienas iš pagrindinių patikimą finansų valdymą trikdančių veiksnių, ir paprašė, kad Koledžas toliau informuotų biudžeto įvykdymą tvirtinančią instituciją apie tai, kaip vykdomas Sprendimas 34/2010/GB,

                              —

                              paragino Koledžą informuoti biudžeto įvykdymą tvirtinančią instituciją apie veiksmingą labai svarbios Vidaus audito tarnybos (VAT) rekomendacijos dėl komandiruočių išlaidų vidaus įrašų išsamumo įgyvendinimą,

                              —

                              paragino Koledžą pateikti Parlamentui naujausią informaciją apie Koledžo valdybos priimtų 16 naujų Komisijos vidaus kontrolės standartų, kuriais pakeisti ankstesni vidaus kontrolės standartai, įgyvendinimo lygį;

                  J.

                  kadangi 2011 m. birželio 30 d. Sprendimu C(2011)4680 Komisija davė sutikimą Koledžui taikyti nuo Reglamento (EB, Euratomas) Nr. 2343/2002 74b straipsnio leidžiančią nukrypti nuostatą;

                  K.

                  kadangi 2011 m. Koledžo biudžetas buvo 8 341 000 EUR – 6,93 % didesnis nei 2010 m. biudžetas, kurį sudarė 7 800 000 EUR;

                  L.

                  kadangi Sąjungos įnašas į 2011 m. Koledžo biudžetą buvo 8 341 000 EUR;

                  M.

                  kadangi Koledžo 2011 m. biudžeto rezultatų sąskaitos likutis buvo teigiamas ir iš viso sudarė 1 358 764,32 EUR,

                  1.

                  mano, kad reikėtų toliau nagrinėti Koledžui ir Europos policijos biurui bendrus elementus ir atsižvelgti į Koledžo 2011 m. paskelbto tyrimo rezultatus (sutartis Nr. CEPOL/CT/2010/002); pažymi, kad 2014 m. kovo mėn. Koledžas paliks dabartines patalpas Bramshile (Jungtinė Karalystė); prašo, kad Komisija parengtų pasiūlymą dėl Koledžo perkėlimo į Hagą (Nyderlandai), kur įsikūręs Europos policijos biuras, siekiant dalytis įranga ir paslaugomis ir pasinaudoti sinergija, nepakenkiant abiejų agentūrų pagrindinių užduočių vykdymui ir autonomijai, ir kad šiuos pasiūlymus patiektų Parlamentui ir Tarybai; pabrėžia, kad nedelsiant priėmus sprendimą dėl Koledžo perkėlimo būtų mažiau netikrumo, dėl kurio gali būti daromas neigiamas poveikis darbuotojams ir įdarbinimo procedūroms;

         Biudžeto ir finansų valdymas

                  2.

                  pažymi, kad Koledžas visą savo 2011 m. biudžetą, kuris siekia 8 341 000 EUR, gavo iš Vidaus reikalų generalinio direktorato;

                  3.

                  atsižvelgdamas į Koledžo galutines finansines ataskaitas pripažįsta, kad 2011 m. pastebėta tokių finansų valdymo trūkumų, kaip mokėjimų panaudojimas pagal netinkamas to paties skyriaus ar antraštinės dalies biudžeto eilutes; ragina Koledžą biudžeto įvykdymą tvirtinančiai institucijai nedelsiant pateikti daugiau informacijos šiuo klausimu, įskaitant informaciją apie atitinkamas sumas ir biudžeto eilutes, taip pat priemones, kurios buvo įgyvendintos siekiant ištaisyti padėtį;

         Į kitą laikotarpį perkelti asignavimai

                  4.

                  pažymi, jog Koledžo 2011 m. metinėje veiklos ataskaitoje (MVA) teigiama, kad paskirta beveik 100 % I antraštinės dalies „Personalas“ įsipareigojimų asignavimų ir panaudota 93,98 % mokėjimų asignavimų;

                  5.

                  atsižvelgdamas į MVA nustato, kad paskirta 99,93 % II antraštinės dalies „Administracinės išlaidos“ įsipareigojimų asignavimų ir panaudota 88,86 % mokėjimų asignavimų;

                  6.

                  pažymi, jog Koledžo 2011 m. MVA teigiama, kad paskirta 93,31 % III antraštinės dalies „Einamosios išlaidos“ asignavimų, kurių visa suma siekė 4 063 000 EUR, palyginti su 99,56 % 2010 m., ir kad panaudota 55,98 % mokėjimų asignavimų, palyginti su 45,20 % 2010 m.;

                  7.

                  atsižvelgdamas į Audito Rūmų ataskaitą pažymi, kad į 2012 m. perkelta 1 772 523 EUR (22 %) asignavimų, iš kurių 208 813 EUR perkelta iš I antraštinės dalies, 47 275 EUR – iš II antraštinės dalies ir 1 516 435 EUR – iš III antraštinės dalies; ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes didelis perkėlimų į kitą laikotarpį lygis rodo biudžeto planavimo ir įgyvendinimo trūkumus ir tai prieštarauja biudžeto metinio periodiškumo principui;

                  8.

                  atsižvelgdamas į Audito Rūmų ataskaitą nustato, kad iš asignavimų, perkeltų iš 2010 m., kurie siekia 2,5 mln. EUR, 0,7 mln. EUR (27,5 %) panaikinti 2011 m.; ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes didelis panaikinimų lygis rodo biudžeto planavimo ir įgyvendinimo trūkumus ir tai prieštarauja biudžeto metinio periodiškumo principui;

                  9.

                  atsižvelgdamas į MVA pažymi, kad panaudota 96,74 % įsipareigojimų asignavimų; be to, pažymi, kad panaudota 75,21 % (6 273 389 EUR) mokėjimų asignavimų;

         Lėšų perkėlimai

                  10.

                  atsižvelgdamas į Audito Rūmų ataskaitą pažymi, kad 2011 m. Koledžas atliko 38 biudžeto perkėlimus, kurių suma siekia 1,8 mln. EUR; laikosi nuomonės, kad reikia toliau griežtinti biudžeto planavimo ir biudžeto vykdymo procedūras, ir ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes jis rodo biudžeto planavimo trūkumus ir prieštarauja konkretumo principui;

         Viešųjų pirkimų procedūros

                  11.

                  atsižvelgdamas į MVA sprendžia, kad 2011 m. buvo toliau dedamos pastangos siekiant pagerinti Koledžo viešuosius pirkimus ir kad 2011 m. iš viso užbaigta 40 viešųjų pirkimų procedūrų, o 2011 m. gruodžio 31 d. viena viešųjų pirkimų procedūra dar buvo nebaigta;

         Vidaus auditas

                  12.

                  atsižvelgdamas į MVA (10) sprendžia, kad Koledžas ėmėsi priemonių racionalizuoti savo vidaus kontrolę ir priėmė 16 vidaus kontrolės standartų, o 2011 m. rugpjūčio mėn. įdarbino vidaus kontrolės pareigūną; palankiai vertina atitikties vertinimo apžvalgą, susijusią su 16 vidaus kontrolės standartų įgyvendinimo lygiu, kuri atlikta ketvirtąjį 2011 m. trimestrą ir kuri parodė, kad apskritai Koledžas atitiko vidaus kontrolės standartų reikalavimus;

                  13.

                  atsižvelgdamas į MVA pažymi, kad Vidaus audito grupė pradėjo veikti 2011 m.; džiaugiasi, kad 2011 m. Koledže atlikti trys pagrindiniai auditai: du išorės auditai, kuriuos atliko Audito Rūmai, ir vienas vidaus auditas, kurį atliko Komisijos VAT;

         Įdarbinimo procedūros

                  14.

                  pažymi, kad Audito Rūmų ataskaitoje nurodoma, jog Koledžas turi pagerinti įdarbinimo procedūrų skaidrumą; ragina Koledžą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą; atsižvelgdamas į Koledžo suteiktą informaciją pažymi, kad, siekiant užtikrinti dokumentacijos skaidrumą ir aiškumą, 2012 m. birželio mėn. persvarstyti kiekvieno įdarbinimo procedūrų etapo dokumentacijos standartai ir pavyzdžiai; mano, kad kai kurios Tarnybos nuostatų nuostatos gali užkrauti didelę administracinę naštą; todėl ragina Komisiją sudaryti sąlygas tam tikro lygio supaprastinimui pagal Tarnybos nuostatų 110 straipsnį, susijusį su agentūromis;

                  15.

                  pažymi, kad 2011 m. užbaigta 10 įdarbinimo procedūrų ir kad tų metų pabaigoje, 2011 m. gruodžio 15 d. išvykus vienam darbuotojui (iki tol buvo tik dvi laisvos darbo vietos), Koledže dirbo 23 iš 26 laikinųjų darbuotojų, numatytų etatų plane; be to, pažymi, kad visą Koledžo personalą sudaro 38 darbuotojai ir penki komandiruoti nacionaliniai ekspertai;

         Veikla

                  16.

                  palankiai vertina Koledžo pastangas nedidinant biudžeto gerinti savo veiklos efektyvumą ir pasiektus rezultatus; be to, teigiamai vertina tai, kad Koledžas visapusiškai atsižvelgė į Parlamento prašymus ir esamus su biudžetu susijusius iššūkius radikaliai sumažindamas valdymo išlaidas;

                  17.

                  teigiamai vertina Koledžo pastangas siekiant supaprastinti ir pagerinti Koledžo valdymo veiksmingumą, pvz., įgyvendinant priemones, kuriomis išformuojami komitetai ir sumažinamas valdybos posėdžių per metus skaičius, kad dėmesys iš esmės būtų sutelkiamas į politikos formavimą ir sprendimų priėmimo procesą strateginiu ir ilgalaikiu lygiu;

                  18.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (11) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 23.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 256, 2005 10 1, p. 63.

         (5)  OL L 357, 2002 12 31, p. 72.

         (6)  OL L 320, 2010 12 7, p. 11.

         (7)  OL L 250, 2011 9 27, p. 260.

         (8)  OL L 313, 2011 11 26, p. 17.

         (9)  OL L 286, 2012 10 17, p. 156.

         (10)  2011 m. metinė veiklos ataskaita, p. 14.

         (11)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2011/790/ES: 2011 m. lapkričio 14 d. Tarybos sprendimas dėl Europos Sąjungos ir Centrinės Afrikos Respublikos savanoriško partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojama mediena ir medienos produktais (FLEGT) pasirašymo

text:
3.12.2011

               LT

               Europos Sąjungos oficialusis leidinys

               L 320/2

         TARYBOS SPRENDIMAS
   2011 m. lapkričio 14 d.
   dėl Europos Sąjungos ir Centrinės Afrikos Respublikos savanoriško partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojama mediena ir medienos produktais (FLEGT) pasirašymo
   (2011/790/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2003 m. gegužės mėn. Europos Komisija priėmė komunikatą Europos Parlamentui ir Tarybai „Miškų teisės aktų vykdymas, miškų valdymas ir prekyba mediena (FLEGT). Europos Sąjungos veiksmų plano pasiūlymas“, kuriame ragino imtis priemonių kovoti su neteisėtu miškų kirtimu sudarant savanoriškus partnerystės susitarimus su medieną gaminančiomis šalimis. 2003 m. spalio mėn. Taryba priėmė išvadas (1) dėl šio veiksmų plano, o 2005 m. liepos 11 d. Europos Parlamentas šiuo klausimu priėmė rezoliuciją (2);

               (2)

               2005 m. gruodžio 5 d. Taryba įgaliojo Komisiją pradėti derybas dėl partnerystės susitarimų siekiant įgyvendinti Sąjungos FLEGT veiksmų planą;

               (3)

               2005 m. gruodžio 20 d. Taryba priėmė Reglamentą (EB) Nr. 2173/2005 (3) dėl FLEGT licencijavimo schemos medienos importui į Sąjungą iš šalių, su kuriomis Sąjunga sudarė savanoriškus partnerystės susitarimus, sukūrimo;

               (4)

               derybos su Centrinės Afrikos Respublika buvo baigtos, o 2010 m. gruodžio 21 d. parafuotas Europos Sąjungos ir Centrinės Afrikos Respublikos savanoriškas partnerystės susitarimas dėl miškų teisės aktų vykdymo, miškų valdymo ir prekybos į Europos Sąjungą importuojama mediena ir medienos produktais (FLEGT) (toliau – Susitarimas);

               (5)

               Susitarimas turėtų būti pasirašytas su sąlyga, kad jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Sąjungos ir Centrinės Afrikos Respublikos savanorišką partnerystės susitarimą dėl miškų teisės aktų vykdymo, miškų valdymo ir prekybos į Europos Sąjungą importuojama mediena ir medienos produktais (FLEGT) (toliau – Susitarimas) su sąlyga, kad minėtas Susitarimas bus sudarytas (4).
   2 straipsnis
   Tarybos pirmininkas įgaliojamas paskirti asmenį, įgaliotą pasirašyti Susitarimą Sąjungos vardu, su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. lapkričio 14 d.

            Tarybos vardu

            Pirmininkas

         M. SAWICKI

      (1)  OL C 268, 2003 11 7, p. 1.

      (2)  OL C 157 E, 2006 7 6, p. 482.

      (3)  OL L 347, 2005 12 30, p. 1.

      (4)  Susitarimo tekstas bus paskelbtas kartu su sprendimu dėl jo sudarymo.


title: 2009/528/EB,Euratomas: 2009 m. liepos 3 d. Tarybos sprendimas dėl naujo Europos Bendrijų Komisijos nario skyrimo

text:
9.7.2009

               LT

               Europos Sąjungos oficialusis leidinys

               L 178/16

      TARYBOS SPRENDIMAS

   2009 m. liepos 3 d.
   dėl naujo Europos Bendrijų Komisijos nario skyrimo
   (2009/528/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 215 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 128 straipsnio antrą pastraipą,
   kadangi:
   2009 m. birželio 24 d. laišku Danuta HÜBNER pranešė atsistatydinanti iš Komisijos narės pareigų. Reikėtų ją pakeisti likusiam kadencijos laikui,
   NUSPRENDĖ:
   1 straipsnis
   Pawel SAMECKI skiriamas Komisijos nariu laikotarpiui nuo 2009 m. liepos 4 d. iki 2009 m. spalio 31 d.
   2 straipsnis
   Šis sprendimas įsigalioja 2009 m. liepos 4 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. liepos 3 d.

            Tarybos vardu

            Pirmininkas

         A. BORG


title: 2015 m. balandžio 28 d. Tarybos sprendimas (BUSP) 2015/666, kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui/Birmai

text:
29.4.2015

               LT

               Europos Sąjungos oficialusis leidinys

               L 110/14

         TARYBOS SPRENDIMAS (BUSP) 2015/666
   2015 m. balandžio 28 d.
   kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui/Birmai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2013 m. balandžio 22 d. Taryba priėmė Sprendimą 2013/184/BUSP (1) dėl ribojamųjų priemonių Mianmarui/Birmai;

               (2)

               2014 m. balandžio 14 d. Taryba priėmė Sprendimą 2014/214/BUSP (2), kuriuo ribojamųjų priemonių taikymas pratęstas iki 2015 m. balandžio 30 d.;

               (3)

               remiantis Sprendimo 2013/184/BUSP peržiūros rezultatais, ribojamųjų priemonių taikymas turėtų būti pratęstas iki 2016 m. balandžio 30 d.;

               (4)

               Sprendimas 2013/184/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/184/BUSP 3 straipsnis pakeičiamas taip:

      „3 straipsnis
      Šis sprendimas taikomas iki 2016 m. balandžio 30 d. Jis nuolat peržiūrimas. Prireikus jis atnaujinamas arba iš dalies keičiamas, jei Taryba mano, kad jame numatyti tikslai nebuvo pasiekti.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. balandžio 28 d.

            Tarybos vardu

            Pirmininkas

         E. RINKĒVIČS

      (1)  2013 m. balandžio 22 d. Tarybos sprendimas 2013/184/BUSP dėl ribojamųjų priemonių Mianmarui/Birmai, kuriuo panaikinamas Sprendimas 2010/232/BUSP (OL L 111, 2013 4 23, p. 75).

      (2)  2014 m. balandžio 14 d. Tarybos sprendimas 2014/214/BUSP, kuriuo iš dalies keičiamas Sprendimas 2013/184/BUSP dėl ribojamųjų priemonių Mianmarui/Birmai (OL L 111, 2014 4 15, p. 84).


title: 2015 m. balandžio 20 d. Tarybos sprendimas, kuriuo skiriamas Europos darbuotojų saugos ir sveikatos agentūros valdybos Slovakijai atstovaujantis pakaitinis narys

text:
22.4.2015

               LT

               Europos Sąjungos oficialusis leidinys

               C 130/5

         TARYBOS SPRENDIMAS
   2015 m. balandžio 20 d.
   kuriuo skiriamas Europos darbuotojų saugos ir sveikatos agentūros valdybos Slovakijai atstovaujantis pakaitinis narys
   (2015/C 130/05)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (1), ypač į jo 8 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   atsižvelgdama į Darbuotojų saugos ir sveikatos patariamojo komiteto narių ir pakaitinių narių sąrašus,
   kadangi:

               (1)

               2013 m. gruodžio 2 d. (2), 2014 m. birželio 12 d. (3), 2014 m. lapkričio 18 d. (4), 2014 m. gruodžio 15 d. (5) sprendimais ir Sprendimu (ES) 2015/453 (6) Taryba paskyrė Europos darbuotojų saugos ir sveikatos agentūros valdybos narius ir pakaitinius narius laikotarpiui iki 2016 m. lapkričio 7 d.;

               (2)

               darbdavių organizacija BUSINESSEUROPE pateikė kandidatūrą vienai vietai užimti,

         PRIĖMĖ ŠĮ SPRENDIMĄ:
   1 straipsnis
   Europos darbuotojų saugos ir sveikatos agentūros valdybos pakaitiniu nariu laikotarpiui iki 2016 m. lapkričio 7 d. skiriamas:
   III.   DARBDAVIŲ ORGANIZACIJŲ ATSTOVAI

               Šalis

               Narys

               Pakaitinis narys

               Slovakija

               Štefan PETKANIČ

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. balandžio 20 d.

            Tarybos vardu

            Pirmininkas

         Jānis DŪKLAVS

      (1)  OL L 216, 1994 8 20, p. 1.

      (2)  2013 m. gruodžio 2 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos nariai ir pakaitiniai nariai (OL C 360, 2013 12 10, p. 8).

      (3)  2014 m. birželio 12 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Lietuvai ir Maltai atstovaujantys nariai ir pakaitiniai nariai (OL C 182, 2014 6 14, p. 14); 2014 m. birželio 12 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Prancūzijai atstovaujantys nariai ir pakaitiniai nariai (OL C 186, 2014 6 18, p. 5).

      (4)  2014 m. lapkričio 18 d. Tarybos sprendimas, kuriuo skiriami Europos darbuotojų saugos ir sveikatos agentūros valdybos Latvijai atstovaujantis narys ir pakaitinis narys (OL C 420, 2014 11 22, p. 6).

      (5)  2014 m. gruodžio 15 d. Tarybos sprendimas, kuriuo skiriamas Europos darbuotojų saugos ir sveikatos agentūros valdybos Vokietijai atstovaujantis narys (OL C 453, 2014 12 17, p. 2).

      (6)  2015 m. kovo 16 d. Tarybos sprendimas (ES) 2015/453, kuriuo skiriami Europos darbuotojų saugos ir sveikatos agentūros valdybos Danijai ir Vokietijai atstovaujantys nariai ir pakaitiniai nariai (OL L 75, 2015 3 19, p. 18).


title: 1988 m. gruodžio 21 d. Tarybos Sprendimas dėl Europos ekonominės bendrijos ir Maroko Karalystės susitarimo pasikeičiant raštais sudarymo dėl Maroko kilmės konservuotų vaisių importo į Bendriją

text:
Svarbus teisinis pranešimas

|

31988D0649

Oficialusis leidinys L 358 , 27/12/1988 p. 0022 - 0024

		Tarybos Sprendimas1988 m. gruodžio 21 d.dėl Europos ekonominės bendrijos ir Maroko Karalystės susitarimo pasikeičiant raštais sudarymo dėl Maroko kilmės konservuotų vaisių importo į Bendriją(88/649/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 113 straipsnį,atsižvelgdama Komisijos rekomendaciją,kadangi Europos ekonominės bendrijos ir Maroko Karalystės Bendradarbiavimo susitarimas [1] buvo pasirašytas 1976 m. balandžio 25 d. ir įsigaliojo 1978 m. lapkričio 1 d.;kadangi Europos ekonominės bendrijos ir Maroko Karalystės susitarimas pasikeičiant raštais dėl Maroko kilmės konservuotų vaisių importo į Bendriją turėtų būti patvirtintas,NUSPRENDĖ:1 straipsnisŠiuo sprendimu Bendrijos vardu patvirtinamas Europos ekonominės bendrijos ir Maroko Karalystės susitarimas pasikeičiant raštais dėl Maroko kilmės konservuotų vaisių importo į Bendriją.Susitarimo tekstas pridedamas prie šio sprendimo.2 straipsnisSiekiant Bendriją įpareigoti laikytis šio susitarimo, šiuo sprendimu Tarybos pirmininkas įpareigojamas paskirti asmenį, įgaliotą pasirašyti tą susitarimą.3 straipsnisŠis reglamentas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1988 m. gruodžio 21 d.Tarybos varduPirmininkasV. Papandreou[1] OL L 264, 1978 9 27, p. 2.--------------------------------------------------


title: 2011/59/ES: 2010 m. spalio 25 d. Tarybos sprendimas dėl Europos Sąjungos ir Egipto Arabų Respublikos susitarimo protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Egipto Arabų Respublikos asociaciją, prekybos nuostatas, pasirašymo Sąjungos vardu

text:
1.2.2011

               LT

               Europos Sąjungos oficialusis leidinys

               L 27/2

         TARYBOS SPRENDIMAS
   2010 m. spalio 25 d.
   dėl Europos Sąjungos ir Egipto Arabų Respublikos susitarimo protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Egipto Arabų Respublikos asociaciją, prekybos nuostatas, pasirašymo Sąjungos vardu
   (2011/59/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2006 m. vasario 24 d. Taryba įgaliojo Komisiją pradėti derybas su Viduržemio jūros regiono partneriais siekiant sukurti su prekybos nuostatomis susijusį ginčų sprendimo mechanizmą.

               (2)

               Komisija surengė derybas konsultuodamasi su Komitetu, sudarytu pagal Sutarties 207 straipsnį, ir vadovaudamasi Tarybos patvirtintais derybų nurodymais.

               (3)

               Pasibaigus šioms deryboms, 2010 m. balandžio 27 d. buvo parafuotas Europos Sąjungos ir Egipto Arabų Respublikos susitarimas protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Egipto Arabų Respublikos asociaciją, prekybos nuostatas (1) (toliau – Protokolas).

               (4)

               Protokolas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Egipto Arabų Respublikos susitarimo protokolo forma, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Egipto Arabų Respublikos asociaciją, prekybos nuostatas (toliau – Protokolas), pasirašymas patvirtinamas Sąjungos vardu, su sąlyga, kad Protokolas bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Protokolą Sąjungos vardu, su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. spalio 25 d.

            Tarybos vardu

            Pirmininkė

         C. ASHTON

      (1)  OL L 304, 2004 9 30, p. 39.

      (2)  Protokolo tekstas bus paskelbtas kartu su sprendimu dėl jo sudarymo.


title: 2013/157/ES: 2013 m. kovo 7 d. Tarybos sprendimas, kuriuo nustatoma Sprendimo 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo taikymo data

text:
27.3.2013

               LT

               Europos Sąjungos oficialusis leidinys

               L 87/8

         TARYBOS SPRENDIMAS
   2013 m. kovo 7 d.
   kuriuo nustatoma Sprendimo 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo taikymo data
   (2013/157/ES)
   EUROPOS SĄJUNGOS TARYBA,
   atsižvelgdama į 2007 m. birželio 12 d. Tarybos sprendimą 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (1), ypač į jo 71 straipsnio 2 dalį,
   kadangi:

               (1)

               Sprendimo 2007/533/TVR 71 straipsnio 2 dalyje nurodoma, kad Sprendimas turi būti taikomas SIS 1 + dalyvaujančioms valstybėms narėms nuo dienos, kurią turi nustatyti Taryba, sprendimą vieningai priimant jos nariams, atstovaujantiems valstybių narių, dalyvaujančių SIS 1+, Vyriausybėms;

               (2)

               pagal 2012 m. gruodžio 20 d. Tarybos reglamento (ES) Nr. 1272/2012 dėl perėjimo iš Šengeno informacinės sistemos (SIS 1+) į antrosios kartos Šengeno informacinę sistemą (SIS II) (2) 11 straipsnio 3 dalį perkėlimas į SIS II prasideda dieną, kurią nustato Taryba, vadovaudamasi Sprendimo 2007/533/TVR 71 straipsnio 2 dalimi;

               (3)

               remdamasi Sprendimo 2007/533/TVR 71 straipsnio 3 dalies a punktu, Komisija priėmė būtinas įgyvendinimo priemones, būtent, Komisijos įgyvendinimo sprendimą 2013/115/ES (3) priimti antrosios kartos Šengeno informacinės sistemos (SIS II) SIRENE vadovą ir kitas įgyvendinimo priemones ir 2010 m. gegužės 4 d. Komisijos sprendimą 2010/261/ES dėl Centrinės SIS II ir Ryšių infrastruktūros saugumo plano (4);

               (4)

               pagal Sprendimo 2007/533/TVR 71 straipsnio 3 dalies b punktą visos valstybės narės, visomis teisėmis dalyvaujančios SIS 1+, informavo Komisiją apie tai, kad jos priėmė techninius ir teisinius susitarimus, reikalingus tam, kad būtų galima tvarkyti SIS II duomenis ir keistis papildoma informacija;

               (5)

               remdamasi Sprendimo 2007/533/TVR 71 straipsnio 3 dalies c punktu, Komisija pareiškė, kad sėkmingai užbaigtas išsamus SIS II veikimo bandymas, kurį atliko Komisija kartu su valstybėmis narėmis. Atitinkami Tarybos parengiamieji organai 2013 m. vasario 6 d. patvirtino bandymo rezultatus ir tai, kad SIS II veikimo lygis atitinka bent jau SIS 1 + pasiektą lygį;

               (6)

               remdamasi Sprendimo 2007/533/TVR 71 straipsnio 3 dalies d punktu, Komisija sudarė reikiamus techninius susitarimus, kad Centrinę SIS II galima būtų prijungti prie atitinkamos valstybės narės N.SIS II;

               (7)

               pagal Reglamento (ES) Nr. 1272/2012 9 straipsnio 1 ir 5 dalis SIS 1 + dalyvaujančios valstybės narės sėkmingai atliko funkcinius SIRENE bandymus, o atitinkami Tarybos parengiamieji organai patvirtino jų rezultatus 2013 m. vasario 15 d.;

               (8)

               todėl, įvykdžius Sprendimo 2007/533/TVR 71 straipsnio 3 dalyje nustatytas sąlygas, Taryba turi nustatyti datą, nuo kurios SIS 1 + dalyvaujančioms valstybėms narėms taikoma SIS II;

               (9)

               atsižvelgiant į būtinybę SIS II pradėti veikti kuo greičiau, šis sprendimas turėtų įsigalioti jo paskelbimo Europos Sąjungos oficialiajame leidinyje dieną;

               (10)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis
                   (5), patenkančios į Tarybos sprendimo 1999/437/EB (6) dėl tam tikrų priemonių taikant tą susitarimą 1 straipsnio G punkte nurodytą sritį;

               (11)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (7), kurios patenka į Sprendimo 1999/437/EB 1 straipsnio G punkte nurodytą sritį, minėtą sprendimą taikant kartu su Tarybos sprendimo 2008/146/EB (8) 3 straipsniu;

               (12)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (9), kurios patenka į Sprendimo 1999/437/EB 1 straipsnio G punkte nurodytą sritį, minėtą sprendimą taikant kartu su Tarybos sprendimo 2011/350/ES (10) 3 straipsniu;

               (13)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;

               (14)

               Jungtinė Karalystė taiko šį sprendimą pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 19 dėl į Europos Sąjungos sistemą integruotos Šengeno acquis 5 straipsnio 1 dalį ir 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (11) 8 straipsnio 2 dalį;

               (15)

               Airija taiko šį sprendimą pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 19 dėl į Europos Sąjungos sistemą integruotos Šengeno acquis 5 straipsnio 1 dalį ir 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (12) 6 straipsnio 2 dalį;

               (16)

               šiuo sprendimu nedaromas poveikis susitarimams, susijusiems su Airijos ir Jungtinės Karalystės daliniu dalyvavimu Šengeno acquis, kaip nustatyta atitinkamai Sprendimuose 2002/192/EB ir 2000/365/EB;

               (17)

               Kipro atžvilgiu šis sprendimas yra aktas, grindžiamas Šengeno acquis arba kitaip su ja susijęs, kaip apibrėžta 2003 m. Stojimo akto 3 straipsnio 2 dalyje;

               (18)

               reikėtų pažymėti, kad 2006 m. gruodžio 20 d. Europos Parlamento ir Tarybos reglamentas (EB) Nr. 1986/2006 dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno antrosios kartos informacinės sistemos (SIS II) (13) pagal jo 3 straipsnį bus taikomas nuo datos, nustatytos remiantis Sprendimo 2007/533/TVR 71 straipsnio 2 dalimi,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/533/TVR taikomas SIS 1 + dalyvaujančioms valstybėms narėms nuo 2013 m. balandžio 9 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. kovo 7 d.

            Tarybos vardu

            Pirmininkas

         A. SHATTER

      (1)  OL L 205, 2007 8 7, p. 63.

      (2)  OL L 359, 2012 12 29, p. 21.

      (3)  OL L 71, 2013 3 14, p. 1.

      (4)  OL L 112, 2010 5 5, p. 31.

      (5)  OL L 176, 1999 7 10, p. 36.

      (6)  OL L 176, 1999 7 10, p. 31.

      (7)  OL L 53, 2008 2 27, p. 52.

      (8)  OL L 53, 2008 2 27, p. 1.

      (9)  OL L 160, 2011 6 18, p. 21.

      (10)  OL L 160, 2011 6 18, p. 19.

      (11)  OL L 131, 2000 6 1, p. 43.

      (12)  OL L 64, 2002 3 7, p. 20.

      (13)  OL L 381, 2006 12 28, p. 1.


title: 2012 m. birželio 25 d. Tarybos sprendimas 2012/329/BUSP, kuriuo pratęsiamas Europos Sąjungos specialiojo įgaliotinio Afrikos Kyšulyje įgaliojimų terminas

text:
26.6.2012

               LT

               Europos Sąjungos oficialusis leidinys

               L 165/62

         TARYBOS SPRENDIMAS 2012/329/BUSP
   2012 m. birželio 25 d.
   kuriuo pratęsiamas Europos Sąjungos specialiojo įgaliotinio Afrikos Kyšulyje įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. gruodžio 8 d. Taryba priėmė Sprendimą 2011/819/BUSP (1), kuriuo paskyrė Alexander RONDOS Europos Sąjungos specialiuoju įgaliotiniu (toliau – ES specialusis įgaliotinis) Afrikos Kyšulyje. Jo įgaliojimai baigiasi 2012 m. birželio 30 d.;

               (2)

               ES specialiojo įgaliotinio įgaliojimai turėtų būti pratęsti tolesniam 12 mėnesių laikotarpiui;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų trukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Afrikos Kyšulyje Alexander RONDOS įgaliojimai pratęsiami iki 2013 m. birželio 30 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.
   ES specialiojo įgaliotinio įgaliojimų vykdymo tikslais Afrikos Kyšulys apibrėžiamas kaip apimantis Džibučio Respubliką, Eritrėją, Etiopijos Federacinę Demokratinę Respubliką, Kenijos Respubliką, Somalį, Sudano Respubliką, Pietų Sudano Respubliką ir Ugandos Respubliką. Spręsdamas klausimus, turinčius platesnį poveikį regionų lygiu, ES specialusis įgaliotinis atitinkamai bendradarbiaus su šalimis ir regioniniais subjektais, nepriklausantiems Afrikos Kyšuliui.
   Atsižvelgiant į tai, kad dėl tarpusavyje susijusių problemų, su kuriomis susiduria regionas, reikia laikytis regioninio požiūrio, ES specialusis įgaliotinis Afrikos Kyšulyje dirbs aktyviai konsultuodamasis su ES specialiuoju įgaliotiniu Sudane ir Pietų Sudane, kuris ir toliau vadovaus veiklai šiose dviejose šalyse.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos tikslais, susijusiais su Afrikos Kyšuliu, kurie išdėstyti 2011 m. lapkričio 14 d. priimtoje strateginėje programoje ir kuriais siekiama aktyviai prisidėti prie veiksmų regioniniu ir tarptautiniu lygiu siekiant ilgalaikės taikos, saugumo ir vystymosi šiame regione. ES specialusis įgaliotinis taip pat siekia gerinti įvairialypio Sąjungos dalyvavimo Afrikos Kyšulyje kokybę, stiprinti jo intensyvumą, poveikį ir matomumą.
   2.   Pirmenybė ir toliau bus teikiama Somaliui; konflikto regioniniam lygiui ir kovai su piratavimu, kurio pagrindinė priežastis yra Somalio nestabilumas.
   3.   Kalbant apie Somalį, Sąjungos politikos tikslais, imantis visų koordinuotų ir efektyvių priemonių, siekiama skatinti, kad Somalis ir jo gyventojai grįžtų į taikos ir gerovės kelią. Tuo tikslu Sąjunga remia Jungtinių Tautų (JT) vaidmenį sudarant palankesnes sąlygas patikimam ir visa apimančiam politiniam procesui, vadovaujamam Somalio, ir kartu su regioniniais bei tarptautiniais partneriais toliau aktyviai prisidės prie Džibučio taikos susitarimo ir tvarkos po pereinamojo laikotarpio įgyvendinimo.
   4.   ES specialiojo įgaliotinio vaidmuo iš Somalio kylančio piratavimo klausimu yra padėti parengti ir įgyvendinti darnų, veiksmingą ir subalansuotą Sąjungos požiūrį į piratavimą, apimantį visus Sąjungos veiksmų aspektus, įskaitant politinius, saugumo ir vystymosi sritis, ir tarptautinėje bendruomenėje, įskaitant Rytų ir Pietų Afrikos bei Indijos vandenyno regioną (RPR/IV), būti svarbiausiu Sąjungai atstovaujančiu partneriu.
   3 straipsnis
   Įgaliojimai
   1.   Kad būtų pasiekti su Afrikos Kyšuliu susiję Sąjungos politikos tikslai, ES specialiajam įgaliotiniui suteikiami šie įgaliojimai:

               a)

               siekiant įgyvendinti Sąjungos tikslus ir prisidėti prie to, kad būtų geriau suvokiamas Sąjungos vaidmuo regione, bendradarbiauti su visais suinteresuotaisiais regiono subjektais, vyriausybėmis, veikiančiomis regioninės valdžios institucijomis, tarptautinėmis ir regioninėmis organizacijomis, pilietine visuomene ir diasporomis;

               b)

               atstovauti Sąjungai atitinkamuose tarptautiniuose forumuose, kai reikia, ir užtikrinti Sąjungos paramos krizių valdymui ir prevencijai matomumą;

               c)

               skatinti ir remti veiksmingą politinį bendradarbiavimą ir ekonominę integraciją regione, Sąjungai palaikant partnerystę su Afrikos Sąjungos (AS) ir subregioninėmis organizacijomis;

               d)

               glaudžiai bendradarbiaujant su Europos išorės veiksmų tarnyba (EIVT), Sąjungos delegacijomis regione ir Komisija, prisidėti prie Sąjungos politikos Afrikos Kyšulyje įgyvendinimo;

               e)

               Somalio klausimu, glaudžiai bendradarbiaujant su atitinkamais regioniniais ir tarptautiniais partneriais, aktyviai prisidėti prie veiksmų ir iniciatyvų, kuriais įgyvendinamas Džibučio taikos susitarimas ir tvarka po pereinamojo laikotarpio, remiamas institucijų stiprinimas, teisinės valstybės ir veiksmingų visų lygių valdymo struktūrų kūrimas; didinamas saugumas; skatinamas teisingumas, nacionalinis susitaikymas ir pagarba žmogaus teisėms; sudaromos sąlygos patekti į vietovę humanitarinę pagalbą teikiantiems darbuotojams, ypač Somalio pietų ir centriniame regione, vykdant atitinkamą veiklą, kuria propaguojama pagarba tarptautinei humanitarinei teisei; ir užtikrinant, kad būtų laikomasi humanitarinių žmoniškumo, neutralumo, nešališkumo ir nepriklausomumo principų;

               f)

               glaudžiai ir aktyviai bendradarbiauti su Jungtinių Tautų Generalinio Sekretoriaus specialiuoju įgaliotiniu Somalyje, dalyvauti Tarptautinės kontaktinės grupės Somalio klausimu veikloje bei kituose svarbiuose forumuose ir, be kita ko, pasitelkiant Europos Sąjungos karinę misiją siekiant prisidėti prie Somalio saugumo pajėgų mokymo (EUTM Somalia), operaciją „EUNAVFOR Atalanta“, EUCAP Nestor bei Sąjungai toliau remiant Afrikos Sąjungos misiją Somalyje (AMISOM), glaudžiai bendradarbiaujant su valstybėmis narėmis, skatinti, kad būtų laikomasi suderinto ir nuoseklaus tarptautinio požiūrio Somalio klausimu;

               g)

               atidžiai stebėti Somalio krizės regioninį aspektą, įskaitant terorizmą, ginklų kontrabandą, pabėgėlių ir migracijos srautus, taip pat jūrų saugumą, piratavimą ir susijusius finansinius srautus;

               h)

               kalbant apie piratavimą, siekiant užtikrinti, kad būtų laikomasi nuoseklaus bei visapusiško požiūrio į piratavimo problemą ir kad Sąjunga atliktų pagrindinį vaidmenį tarptautinėje kovoje su piratavimu, apžvelgti visus Sąjungos veiksmus, kurių imasi EIVT, Komisija ir valstybės narės, ir palaikyti nuolatinius aukšto lygio politinius ryšius su regiono šalimis, susidūrusiomis su Somalyje prasidėjusio piratavimo problema, regioninėmis organizacijomis, JT kontaktine grupe dėl piratavimo jūroje prie Somalio krantų, JT ir kitais pagrindiniais subjektais. Tai apima aktyvią Sąjungos paramą regiono jūrinių gebėjimų stiprinimui ir teisminių priemonių taikymui piratams, taip pat užtikrinimą, kad būtų imamasi deramų veiksmų dėl pagrindinių piratavimo Somalyje priežasčių. Be to, tai apima tęsiamą paramą Rytų ir Pietų Afrikos bei Indijos vandenyno regionui jam įgyvendinant kovos su piratavimu strategiją ir veiksmų planą, taip pat Džibučio elgesio kodeksą;

               i)

               stebėti politinius pokyčius regione ir prisidėti prie Sąjungos politikos regione vystymo, įskaitant kiek tai susiję su Etiopijos ir Eritrėjos sienos problema, taip pat Alžyro susitarimo įgyvendinimu, Nilo baseino iniciatyvos vykdymo klausimu bei kitais susirūpinimą keliančiais klausimais regione, kurie daro poveikį jo saugumui, stabilumui ir gerovei;

               j)

               atidžiai stebėti tarpvalstybinius iššūkius, kurie turi įtakos Afrikos Kyšuliui, įskaitant humanitarinių krizių politines ir saugumo pasekmes;

               k)

               prisidėti prie Sąjungos žmogaus teisių politikos įgyvendinimo Afrikos Kyšulyje, įskaitant Sąjungos gaires dėl žmogaus teisių, visų pirma ES gaires dėl vaikų ir ginkluoto konflikto, taip pat dėl smurto prieš moteris ir mergaites ir kovos su visų formų moterų ir mergaičių diskriminacija, ir Sąjungos moterų, taikos ir saugumo politiką, be kita ko, vykdant pokyčių stebėseną ir teikiant ataskaitas apie juos bei rengiant rekomendacijas šioje srityje.

         2.   Vykdydamas savo įgaliojimus, ES specialusis įgaliotinis, inter alia:

               a)

               konsultuoja ir teikia ataskaitas Sąjungos pozicijos tarptautiniuose forumuose, kai reikia, nustatymo klausimu, siekdamas aktyviai skatinti, kad Sąjungoje būtų laikomasi visapusiško politikos požiūrio dėl Afrikos Kyšulio;

               b)

               apžvelgia visą Sąjungos veiklą ir glaudžiai bendradarbiauja su visomis atitinkamomis Sąjungos delegacijomis;

               c)

               įkuria Mogadiše atstovybę.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu; visų pirma per šį komitetą ES specialusis įgaliotinis bendrauja su Taryba. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio kompetencijos.
   3.   ES specialusis įgaliotinis savo veiklą glaudžiai koordinuoja su EIVT ir jos atitinkamais padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2012 m. liepos 1 d. iki 2013 m. birželio 30 d. susijusioms išlaidoms padengti skiriama orientacinė finansavimo suma yra 4 900 000 EUR.
   2.   Šios išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis yra atsakingas už savo darbuotojų grupės sudarymą neviršijant savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos ir saugumo srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Tokiems komandiruotiems darbuotojams atlyginimą moka atitinkamai ta valstybė narė, Sąjungos institucija arba EIVT. ES specialiajam įgaliotiniui taip pat gali būti priskirti valstybių narių į Sąjungos institucijas arba EIVT komandiruoti ekspertai. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai arba EIVT ir vykdo savo pareigas bei veikia ES specialiojo įgaliotinio įgaliojimų interesais.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiąja šalimi ar priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių misijos įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su bet kokia reikiama informacija.
   2.   Prireikus Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso ES specialiajam įgaliotiniui tiesiogiai pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, grindžiamą EIVT gairėmis, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir numatomas misijos nenumatytų atvejų ir evakuacijos planas;

               b)

               užtikrindamas, kad visi už Sąjungos ribų dislokuoti darbuotojai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui, ir Komisijai būtų raštu teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   1.   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   2.   Derindamas su Sąjungos delegacijomis regione, ES specialusis įgaliotinis teikia ataskaitas apie geriausius Sąjungos iniciatyvų įgyvendinimo būdus, pavyzdžiui, apie Sąjungos indėlį į reformas, įskaitant atitinkamų Sąjungos vykdomų vystymo projektų politinius aspektus.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonės ir valstybių narių veiksmai būtų naudojami suderintai siekiant Sąjungos politikos tikslų. ES specialiojo įgaliotinio veikla derinama su Sąjungos delegacijų ir Komisijos bei su kitų tame regione veikiančių ES specialiųjų įgaliotinių veikla, visų pirma su ES specialiojo įgaliotinio Sudane ir Pietų Sudane bei ES specialiojo įgaliotinio Afrikos Sąjungoje veikla. ES specialusis įgaliotinis reguliariai informuoja valstybių narių misijas ir Sąjungos delegacijas regione.
   2.   Vietos lygiu glaudus ryšys palaikomas su Sąjungos delegacijų vadovais ir valstybių narių atstovybių vadovais. Jie deda visas pastangas, kad padėtų ES specialiajam įgaliotiniui vykdyti savo įgaliojimus. ES specialusis įgaliotinis, glaudžiai derindamas veiklą su atitinkamomis Sąjungos delegacijomis, teikia vietos politines gaires operacijos EUNAVFOR Atalanta pajėgų vadui, misijos EUTM Somalia vadui ir projekto EUCAP Nestor vadovui. Prireikus ES specialusis įgaliotinis, ES operacijų vadas ir civilinis operacijų vadas konsultuojasi vienas su kitu.
   3.   ES specialusis įgaliotinis glaudžiai bendradarbiauja su susijusių šalių valdžios institucijomis, JT, AS, Tarpvyriausybine vystymo institucija (IGAD), kitais nacionaliniais, regioniniais ir tarptautiniais suinteresuotaisiais subjektais, taip pat su regiono pilietine visuomene.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Iki 2012 m. gruodžio mėn. pabaigos ES specialusis įgaliotinis pateikia Tarybai, vyriausiajam įgaliotiniui ir Europos Komisijai pažangos ataskaitą, o pasibaigus įgaliojimų terminui – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 25 d.

            Tarybos vardu

            Pirmininkė

         C. ASHTON

      (1)  OL L 327, 2011 12 9, p. 62.

      (2)  OL L 141, 2011 5 27, p. 17.


title: 2009/80/EB: 2008 m. gruodžio 18 d. Europos Parlamento ir Tarybos sprendimas dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
30.1.2009

               LT

               Europos Sąjungos oficialusis leidinys

               L 26/3

      EUROPOS PARLAMENTO IR TARYBOS SPRENDIMAS

   2008 m. gruodžio 18 d.
   dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2009/80/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas.

               (4)

               Kipras pateikė paraišką mobilizuoti Fondo lėšas dėl sausros sukeltos nelaimės,

         NUSPRENDĖ:
   1 straipsnis
   Europos Sąjungos 2008 finansinių metų bendrajame biudžete iš Europos Sąjungos solidarumo fondo numatoma 7 605 445 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2008 m. gruodžio 18 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         E. WOERTH

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2013/414/ES: 2013 m. birželio 28 d. Tarybos sprendimas, kuriuo skiriamas Europos ekonomikos ir socialinių reikalų komiteto Ispanijai atstovaujantis narys

text:
2.8.2013

               LT

               Europos Sąjungos oficialusis leidinys

               L 206/6

         TARYBOS SPRENDIMAS
   2013 m. birželio 28 d.
   kuriuo skiriamas Europos ekonomikos ir socialinių reikalų komiteto Ispanijai atstovaujantis narys
   (2013/414/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Ispanijos vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Alberto NADAL BELDA kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Eduardo del PUEYO PÉREZ.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. birželio 28 d.

            Tarybos vardu

            Pirmininkas

         E. GILMORE

      (1)  OL L 251, 2010 9 25, p. 8.


title: 2009/216/EB: 2008 m. balandžio 22 d. Europos Parlamento sprendimas dėl Europos darbuotojų saugos ir sveikatos agentūros 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/174

      EUROPOS PARLAMENTO SPRENDIMAS

   2008 m. balandžio 22 d.
   dėl Europos darbuotojų saugos ir sveikatos agentūros 2006 finansinių metų sąskaitų uždarymo
   (2009/216/EB)
   EUROPOS PARLAMENTAS,
   atsižvelgdamas į Europos darbuotojų saugos ir sveikatos agentūros 2006 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos darbuotojų saugos ir sveikatos agentūros 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (4), ir ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6–0128/2008),

               1.

               pažymi, kad Europos darbuotojų saugos ir sveikatos agentūros galutinės metinės ataskaitos pridėtos prie Audito Rūmų ataskaitos;

               2.

               pritaria Europos darbuotojų saugos ir sveikatos agentūros 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos darbuotojų saugos ir sveikatos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 26.

      (2)  OL C 309, 2007 12 19, p. 62.

      (3)  OL L 248, 2002 9 16, p. 1.

      (4)  OL L 216, 1994 8 20, p. 1.

      (5)  OL L 357, 2002 12 31, p. 72.